pythainlp/thai-wiki-dataset-v3 huggingface dataset:
เจ้าหญิงคลอทิลด์ เจ้าหญิงแห่งเวนิส

เจ้าหญิงคลอทิลด์ เจ้าหญิงแห่งเวนิส ทรงเป็นพระชายาใน เจ้าชายเอ็มมานูเอล ฟิลิแบร์โตแห่งซาวอย เจ้าชายแห่งเวนิส ทั้ง 2 มีพระธิดาร่วมกัน 2 พระองค์ ทั้งนี้ พระองค์ยังทรงเป็นนักแสดงหญิงชาวฝรั่งเศส อีกด้วย ปัจจุบันทรงปฏิบัติพระกรณียกิจด้านต่าง ๆ ที่โดดเด่นคือ การเสด็จไปร่วมพระราชพิธีต่าง ๆ เช่น พระราชพิธีอภิเษกสมรสระหว่างเจ้าชายอาลแบร์ที่ 2 องค์อธิปัตย์แห่งโมนาโก กับ เจ้าหญิงชาร์ลีนแห่งโมนาโก
== อ้างอิง ==
== อื่นๆ ==
บุคคลที่เกิดในปี พ.ศ. 2512
นักแสดงฝรั่งเศส
ราชวงศ์ซาวอย
นักแสดงภาพยนตร์หญิงชาวฝรั่งเศส
นักแสดง
อ็อลลีเวอร์ คาห์น

อ็อลลีเวอร์ ออฟ คาห์น (Oliver Rolf Kahn, ; 15 มิถุนายน ค.ศ. 1969 — ) เป็นอดีตผู้รักษาประตูฟุตบอลชาวเยอรมัน เขาเริ่มต้นระดับอาชีพร่วมกับทีมเยาวชนคาลส์รูเออ เอ็สเซ ในปี ค.ศ. 1975 เป็นระยะร่วมสิบสองปี ส่วนในปี ค.ศ. 1997 เขาได้ย้ายไปร่วมทีมสโมสรฟุตบอลไบเอิร์นมิวนิกด้วยค่าตัวที่ 4.6 ล้านมาร์กเยอรมัน โดยทำหน้าที่จนจบอาชีพของเขาในปี ค.ศ. 2008 โดยได้รับการยกย่องเป็นสุดยอดนายทวาร และสไตล์ที่ดุดันทำให้เขาได้รับฉายา ไททัน (Der Titan) จากสื่อมวลชน และ วอล-คาห์น-โอ ("ภูเขาไฟ") จากแฟน ๆ
== หนังสืออ่านเพิ่ม ==
== อ้างอิง ==
== แหล่งข้อมูลอื่น ==
Oliver Kahn at weltfussball.de 
Oliver Kahn's profile on Bayern Munich's official website
Oliver Kahn's article in Encyclopædia Britannica
ผู้เล่นในฟุตบอลโลก 1994
ผู้เล่นในฟุตบอลโลก 1998
ผู้เล่นในฟุตบอลโลก 2002
ผู้เล่นในฟุตบอลโลก 2006
ผู้เล่นสโมสรฟุตบอลไบเอิร์นมิวนิก
ฟีฟ่า 100
ผู้เล่นในบุนเดิสลีกา
ผู้รักษาประตูฟุตบอล
นักฟุตบอลชาวเยอรมัน
นักฟุตบอลทีมชาติเยอรมนี
ผู้เล่นในฟุตบอลชิงแชมป์แห่งชาติยุโรป 2004
บุคคลจากคาลส์รูเออ
วัดศาลาปูนวรวิหาร

วัดศาลาปูนวรวิหาร เป็นพระอารามหลวงชั้นโทชนิดวรวิหาร ตั้งอยู่เลขที่ 38 หมู่ 4 ตำบลท่าวาสุกรี อำเภอพระนครศรีอยุธยา จังหวัดพระนครศรีอยุธยา
วัดศาลาปูนมีโบราณวัดถุที่สำคัญคือพระพุทธรูปโบราณชื่อว่า "หลวงพ่อแขนลาย" เป็นพระพุทธรูปหน้าตักกว้าง 29 นิ้ว ศิลปสมัยก่อนอยุธยา นอกจากนี้วัดศาลาปูนยังเคยเป็นที่สถิตของสมเด็จพระราชาคณะที่ได้รับพระราชทานตั้งขึ้นในเขตหัวเมืองชั้นนอกเพียงรูปเดียวคือสมเด็จพระพุฒาจารย์ (พุก)

==อ้างอิง==
พระอารามหลวงชั้นโท ชนิดวรวิหาร
วัดไทยในสังกัดคณะสงฆ์มหานิกาย
วัดในอำเภอพระนครศรีอยุธยา
โบราณสถานในจังหวัดพระนครศรีอยุธยา
คิม จี-ว็อน (นักแสดง)

คิม จี-ว็อน (김지원; เกิด 19 ตุลาคม ค.ศ. 1992) เป็นนักแสดงชาวเกาหลีใต้ เธอเป็นที่รู้จักในละครเรื่อง สลับขั้วมาปิ๊งรัก (2012), หยุดหัวใจ นายไฮโซ (2013), ชีวิตเพื่อชาติ รักนี้เพื่อเธอ (2016) และ ไฟต์ฟอร์มายเวย์ (2017)
== อาชีพการงาน ==
=== 2010–2011: จุดเริ่มต้น ===
2010 เธอได้ปรากฏตัวในงานโฆษณาโทรศัพท์โลลีป็อป 2 ร่วมกับวงบิกแบง และเป็นพรีเซ็นเตอร์ให้กับซัมซุง และขนมปังตูเลชู ร่วมกับวอน บิน
คิมได้รับความสนใจหลังจากนำแสดงในละครซิตคอมปี 2011 เรื่อง เจ้าพ่อขาสั้นขอเอาคืน ทางช่องเอ็มบีซี ซึ่งนำไปสู่การเซ็นสัญญากับค่ายเอเว็กซ์กรุป ในฐานะนักร้องเพื่อเข้าสู่ตลาดญี่ปุ่น โดยก่อนหน้านี้ เธอใช้เวลาไปกับเรียนภาษาญี่ปุ่นนานกว่าสองปี ในปีเดียวกันนั้น เธอได้แสดงภาพยนตร์ในเรื่อง Romantic Heaven ประกบกับคิม ซู-โรและคิม ดง-อุก
===2012–ปัจจุบัน: ความนิยมที่เพิ่มขึ้น ===
ในปี ค.ศ. 2012 เธอร่วมแสดงในละครเรื่อง สลับขั้วมาปิ๊งรัก และภาพยนตร์สยองขวัญเรื่อง Horror Stories ปีถัดมา คิมได้รับบทสำคัญในละครเรื่อง หยุดหัวใจ นายไฮโซ ในบทบาทหญิงสาวผู้เย็นชา ความนิยมของละครเรื่องนี้ทำให้เธอเริ่มเป็นที่รู้จัก สำหรับการแสดงในละครเรื่องนี้คิมได้รับรางวัลดาวรุ่งหน้าใหม่ จากงานเอสบีเอสดราม่าอะวอดส์ และเสนอชื่อเข้าชิงรางวัลเอเชียเรนโบว์ทีวีอะวอดส์ในสาขานักแสดงสมทบหญิงยอดเยี่ยม
ในปี ค.ศ. 2014 เธอรับบทเป็น มา จี-อูล ในละครเรื่อง กั๊บดง ถอดรหัสฆ่า ทางช่องทีวีเอ็น ต่อมาในเดือนธันวาคม คิมเซ็นสัญญาใหม่กับคิงคองเอนเตอร์เทนเมนต์ ในปีเดียวกัน เธอแสดงคู่กับโซ จี-ซ็อบ ในละครเว็บเรื่อง One Sunny Day
ในปี ค.ศ. 2016 เธอได้แสดงในละครเรื่อง ชีวิตเพื่อชาติ รักนี้เพื่อเธอ รับบทเป็นแพทย์ทหาร ยุน มย็อง-จู ออกอากาศทางช่องเคบีเอส2 ความสำเร็จของละครเรื่องนี้ทำให้เธอเป็นที่รู้จักในต่างประเทศ และได้รับรางวัลหลายสถาบันสำหรับการรับบทนี้อีกด้วย
ปีถัดมา เธอรับบทนำในละครโรแมนติกเรื่อง ไฟต์ฟอร์มายเวย์ ทางช่องเคบีเอส2 ร่วมกับพัก ซอ-จุน
== ผลงานการแสดง ==
=== ภาพยนตร์ ===
=== ซีรีส์โทรทัศน์ ===
=== ซีรีส์เว็บ ===
=== ผู้ดำเนินรายการ ===
=== มิวสิกวิดีโอ ===
==ผลงานเพลง==
==รางวัลและการเสนอชื่อ==
== อ้างอิง ==
== แหล่งข้อมูลอื่น ==
คิม จี-ว็อน ที่ฮันซีเนมา
นักแสดงเกาหลีใต้
นักแสดงละครโทรทัศน์หญิงชาวเกาหลีใต้
นักแสดงภาพยนตร์หญิงชาวเกาหลีใต้
ผู้เข้าแข่งขันรายการรันนิ่งแมน
บุคคลจากโซล
ศิษย์เก่าจากมหาวิทยาลัยทงกุก
บีตวาซามอสค์วู

บีตวาซามอสค์วู (Битва за Москву) เป็นภาพยนตร์อิงประวัติศาสตร์ของสหภาพโซเวียต มีเนื้อเรืองเกี่ยวกับยุทธการที่มอสโก กำกับโดยยูรี โอเซรอฟ ภาพยนตร์มีทั้งหมด 2 ภาค คือ Aggression และ Typhoon ภาคละ 2 ตอน รวมเป็น 4 ตอน เป็นภาพยนตร์ร่วมมือกันระหว่าง สหภาพโซเวียต, เยอรมนีตะวันออก, เชโกสโลวาเกีย และ เวียดนาม บทภาพยนตร์ดังกล่าวก็ได้ถูกนำมาสร้างเป็นภาพยนตร์เพื่อเป็นการเฉลิมฉลองเนื่องในโอกาสครบรอบ 40 ปี ที่สหภาพโซเวียตได้รับชัยชนะในสงครามโลกครั้งที่สอง และฉลองครบรอบ 20 ปี ที่กรุงมอสโกได้รับเลือกให้เป็นนครวีรชน
== นักแสดง ==
Yakov Tripolski รับบท โจเซฟ สตาลิน
Anatoly Nikitin รับบท มีฮาอิล คาลีนิน
Nikolai Zasukhin รับบท วยาเชสลาฟ โมโลตอฟ
Vyacheslav Ezepov รับบท Alexander Shcherbakov
Vladimir Troshin รับบท คลีเมนต์ โวโรชีลอฟ
Stepan Mikoyan รับบท อะนัสตัส มีโคยัน
Evgeni Novikov รับบท นีโคไล ชเวียร์นิค
Achim Petri รับบท อดอล์ฟ ฮิตเลอร์
Olegar Fedoro รับบท ผู้ตรวจการประชาชนคนหนึ่ง
Rostislav Yankovsky รับบท นายพล Vasily Smirnov
มีฮาอิล อุลยานอฟ รับบท พลเอกแห่งกองทัพ เกออร์กี จูคอฟ
Aleksandr Filippenko รับบท นายพล ดมีตรี ปัฟลอฟ
Bruno Freindlich รับบท จอมพล โบริส ชาปอชนีคอฟ
Yury Yakovlev รับบท นายพล Leonid Petrovsky
Juozas Budraitis รับบท ริชาร์ด ซอร์จ
Aleksandr Goloborodko รับบท นายพล คอนสตันติน โรคอสซอฟสกี
Vitali Rozstalnoi รับบท จอมพล เซมิออน ตีโมเชนโค
Emanuil Vitorgan รับบท ผู้ตรวจการ เยฟิม โฟมิน
Leonid Evtifiev รับบท นายพล วาซีลี โซโคลอฟสกี
Irina Shemliova รับบท โซยา คอสโมเดมยานสกายา
Piotr Glebov รับบท จอมพล เซมิออน บูดิออนนืย
Boris Guasakov รับบท นายพล ดมีตรี อุสตีนอฟ
Mikk Mikiver รับบท นายพล อีวาน โคเนฟ
Joachim Tomaschewsky รับบท จอมพล กึนเทอร์ ฟ็อน คลูเกอ
Erik Veldre รับบท นายพล ไฮนทซ์ กูเดรีอัน
Gerd Michael Henneberg รับบท จอมพล วิลเฮ็ล์ม ไคเทิล
Ernst Heise รับบท จอมพล เฟดอร์ ฟ็อน บ็อค
== อ้างอิง ==
== แหล่งข้อมูลอื่น ==
The Battle of Moscow on the IMDb.
The Battle of Moscow  on film.ru.
ภาพยนตร์ที่ออกฉายในปี พ.ศ. 2528
ภาพยนตร์โซเวียต
ภาพยนตร์รัสเซีย
ภาพยนตร์เยอรมัน
ภาพยนตร์เชโกสโลวาเกีย
ภาพยนตร์เวียดนาม
ภาพยนตร์ที่มีเนื้อหาเกี่ยวกับสงครามโลกครั้งที่ 2
ภาพยนตร์ที่มีตัวละครเป็นเกออร์กี จูคอฟ
ทางรถไฟสายดาร์จีลิงหิมาลัย

ทางรถไฟสายดาร์จีลิงหิมาลัย (Darjeeling Himalayan Railway) เนื่องจากรถหัวจักรและขบวนรถมีขนาดย่อมจึงเป็นที่รู้จักในนาม รถไฟของเล่น (Toy Train) เป็นรถไฟรางแคบขนาด 2 ฟุต (610 มิลลิเมตร) เดินรถจากสถานีชุมทางนิวชัลปาอิคุฬี (New Jalpaiguri) ในเมืองศิลิคุฬี (Siliguri) กับเมืองดาร์จีลิง (Darjeeling) ในรัฐเบงกอลตะวันตก ประเทศอินเดีย ก่อสร้างช่วงปี พ.ศ. 2422–2424 ระยะทาง 78 กิโลเมตร บนระดับความสูงชั้นต่าง ๆ ตั้งแต่สถานีชุมทางนิวชัลปาอิคุฬีที่มีความสูง 100 เมตรจากระดับน้ำทะเล ไปจนถึงสถานีดาร์จีลิงที่มีความสูง 2,200 เมตรจากระดับน้ำทะเล ขบวนรถจึงมีขนาดเล็กเพื่อความเหมาะสมแก่การเดินทางที่คดเคี้ยวบนเทือกเขาหิมาลัย
ทางรถไฟสายดาร์จีลิงหิมาลัยเดินรถโดยใช้รถจักรไอน้ำดีเอ็ชอาร์ บีคลาส (DHR B Class) ซึ่งถูกใช้งานมาตั้งแต่ยุคอาณานิคมและมีให้บริการทุกวัน นอกจากหัวรถจักรไอน้ำแล้วยังมีหัวรถจักรดีเซลให้บริการด้วย
ทางรถไฟสายดาร์จีลิงหิมาลัยได้รับเกียรติจากยูเนสโกให้เป็นมรดกโลกในนามทางรถไฟภูเขาของประเทศอินเดีย (Mountain Railways of India) เมื่อ พ.ศ. 2542 ร่วมกับทางรถไฟสายภูเขานีลคิรี (Nilgiri Mountain Railway) และทางรถไฟสายกาลกา-ศิมลา (Kalka–Shimla Railway) ส่วนทางรถไฟสายเขามาเถราน (Matheran Hill Railway) อยู่ในบัญชีเบื้องต้นของมรดกโลก
== ระเบียงภาพ ==
ไฟล์:DarjeelingTrainFruitshop.JPG|หัวรถจักรไอน้ำ
ไฟล์:Toy Train of Darjeeling.jpg|หัวรถจักรดีเซล
ไฟล์:DHR 604 with Train at Siliguri 05-02-18 29.jpeg|รถไฟของเล่นกับรถไฟขนาดปรกติ
== อ้างอิง ==
== แหล่งข้อมูลอื่น ==
Darjeeling Himalayan Railway Society site
More pictures of Darjeeling and the railroad at the University of Houston Digital Library 
Darjeeling Himalayan Railway BBC video documentary
รัฐเบงกอลตะวันตก
การขนส่งระบบรางในประเทศอินเดีย
แหล่งมรดกโลกในประเทศอินเดีย
บ็อบบี มัวร์

รอเบิร์ต เฟรเดอริก เชลซี "บ็อบบี" มัวร์ โอบีอี (Robert Frederick Chelsea "Bobby" Moore; 12 เมษายน ค.ศ. 1941&nbsp;– 24 กุมภาพันธ์ ค.ศ. 1993) เป็นอดีตนักฟุตบอลชาวอังกฤษ ผู้ทำหน้าที่กัปตันทีมเวสต์แฮมยูไนเต็ด มากกว่า 10 ปี และเป็นกัปตันทีมชาติอังกฤษ ในชุดชนะเลิศฟุตบอลโลก 1966 เขาได้รับการยกย่องว่าเป็นหนึ่งในกองหลังที่ดีที่สุดตลอดกาล และถูกกล่าวถึงโดยเปเล่ ว่าเป็นกองหลังที่ดีที่สุดตั้งแต่ที่ตนเองได้เล่นมา
มัวร์ลงเล่นให้กับทีมชาติอังกฤษเป็นจำนวน 108 นัด ในช่วงเวลาที่เขาเลิกเล่นให้กับทีมชาติในปี ค.ศ. 1973 ถูกบันทึกเป็นสถิติ ซึ่งสถิตินี้ถูกทำลายในเวลาต่อมาโดย ปีเตอร์ ชิลตัน ผู้รักษาประตู เป็นจำนวน 125 นัด ซึ่งสถิติ 108 นัดยังคงดำเนินต่อเนื่องในฐานะนักเตะนอกกรอบ จนถึงวันที่ 28 มีนาคม ค.ศ. 2009 เมื่อเดวิด เบคแคม ลงเล่นในนัดที่ 109 มัวร์ได้รับการสถาปนาเข้าสู่ หอเกียรติยศฟุตบอลอังกฤษ ประจำปี ค.ศ. 2002 ในปีเดียวกัน เขาได้ถูกเสนอชื่อในรายชื่อของชาวบริติชผู้ยิ่งใหญ่ที่สุดหนึ่งร้อยลำดับ
==ประตูในนามทีมชาติ==
Scores and results list England's goal tally first.
==อ้างอิง==
==แหล่งข้อมูลอื่น==
Hammers make Moore shirt gesture
Bobby Moore photos, biography & statistics at sporting-heroes.net
Bobby Moore Online 
The Bobby Moore Fund for Cancer Research UK Official Site
Bobby Moore: Captain, Leader, Legend.
Profile at Hugman's Footballers
Bobby Moore's appearance on This Is Your Life
 
นักฟุตบอลชาวอังกฤษ
นักฟุตบอลทีมชาติอังกฤษ
ผู้จัดการทีมฟุตบอลชาวอังกฤษ
ผู้เล่นสโมสรฟุตบอลเวสต์แฮมยูไนเต็ด
ผู้เล่นสโมสรฟุตบอลฟูลัม
ผู้เล่นในฟุตบอลโลก 1962
ผู้เล่นในฟุตบอลโลก 1966
ผู้เล่นในฟุตบอลโลก 1970
ผู้เล่นในชุดชนะเลิศฟุตบอลโลก
กัปตันในชุดชนะเลิศฟุตบอลโลก
กองหลังฟุตบอล
บุคคลจากเทศมณฑลเอสเซกซ์
ฟาโรห์เวปวาเวทเอมซาฟ

ฟาโรห์เซกเคมราเนเฟอร์เคา เวปวาเวทเอมซาฟ (Wepwawetemsaf) เป็นฟาโรห์อียิปต์ในช่วงต่อระยะที่สอง
Kim Ryholt และ Darrell Baker นักไอยคุปต์วิทยา รายงานว่า พระองค์เป็นฟาโรห์ราชวงศ์อไบโดส ถึงแม้ว่าไม่ได้ระบุตำแหน่งที่ตั้งของราชวงศ์นี้ก็ตาม แต่ Jürgen von Beckerath มองเวปวาเวทเอมซาฟเป้นฟาโรห์ในช่วงปลายราชวงศ์ที่ 13 ส่วน Marcel Marée เสนอว่าพระองค์เป้นฟาโรห์ในช่วงปลายราชวงศ์ที่ 16
== อ้างอิง ==
==แหล่งข้อมูลอื่น==
Wepwawetemsaf's stele. British Museum, EA969.
ฟาโรห์
ฟาโรห์พันน์เจนี

ฟาโรห์เซกเคมเรคูตาวี พันน์เจนี่ (Pantjeny)เป็นฟาโรห์อียิปต์ในช่วงยุคกลางที่สอง ตามที่นักไอยคุปต์วิทยา คิม ริโฮลต์และดาร์เรลล์ เบเคอร์เขาเป็นกษัตริย์แห่งราชวงศ์อไบดอส  อีกวิธีหนึ่งคือแพนท์เจนีอาจจะเป็นกษัตริย์ในช่วงปลายราชวงศ์ที่ 16 ตามที่ Jürgen von Beckerath ฟาโรห์พันน์เจนี อาจจะเป็นฟาโรห์องค์เดียวกันกับฟาโรห์เซคเมเรคูตาวี คาบาว ซึ่งเขาเห็นว่าเป็นฟาโรห์องค์ที่สามของราชวงศ์ที่ 13
== อ้างอิง ==
ฟาโรห์
อีเอฟแอลแชมเปียนชิป ฤดูกาล 2017–18

อีเอฟแอลแชมเปียนชิป ฤดูกาล 2017–18 (หรือเรียกว่า สกายเบตแชมเปียนชิป ด้วยเหตุผลด้านผู้สนับสนุน) เป็นการแข่งขันอีเอฟแอลแชมเปียนชิปฤดูกาลที่สองของลีกภายใต้ชื่อปัจจุบันและในฤดูกาลที่ 26 ภายใต้รูปแบบโครงสร้างของลีกปัจจุบัน
==ทีม==
ทีมเข้าแข่งขันทั้งหมด 24 ทีม โดยเป็น 18 ทีมจากในฤดูกาล 2016–17, 3 ทีมที่ตกชั้นจากพรีเมียร์ลีก ฤดูกาล 2016–17 และอีก 3 ทีมที่เลื่อนชั้นจากฟุตบอลลีกวัน ฤดูกาล 2016–17
===การเปลี่ยนแปลงทีม===
=== มายังแชมเปียนชิป ===
เลื่อนชั้นจาก ลีกวัน
เชฟฟีลด์ยูไนเต็ด
โบลตันวอนเดอเรอส์
ตกชั้นจาก พรีเมียร์ลีก
ฮัลล์ ซิตี้
มิดเดิลส์เบรอ
ซันเดอร์แลนด์
=== จากแชมเปียนชิป ===
ตกชั้นสู่ ลีกวัน
แบล็กเบิร์นโรเวอส์
วีแกนแอทเลติก
รอเทอร์แฮมยูไนเต็ด
เลื่อนชั้นสู่ พรีเมียร์ลีก
นิวคาสเซิลยูไนเต็ด
ไบรตันแอนด์โฮฟอัลเบียน
ฮัดเดอส์ฟีลด์ทาวน์
== สนามและที่ตั้ง ==
===ทีมและชุดแข่งขัน===
1 According to current revision of List of current Premier League and English Football League managers.
=== เปลี่ยนผู้จัดการทีม ===
==ตารางคะแนน==
== รอบเพลย์ออฟ ==
==ผลการแข่งขัน==
==อันดับผู้ทำประตู==
==แฮท-ทริคส์==
4 ผู้เล่นที่ทำคนเดียว 4 ประตู
==รางวัลประจำเดือน==
== หมายเหตุ ==
== อ้างอิง ==
อีเอฟแอลแชมเปียนชิป
Noise pollution

redirect มลภาวะทางเสียง
ฟาโรห์เซเนบคาย

ฟาโรห์วอเซอร์อิบเร เซเนบคาย (Senebkay)(หรือเรียกว่า เซเนบ คาย) เป็นฟาโรห์อียิปต์โบราณในช่วงระยะเวลาขั้นกลางที่สอง การค้นพบหลุมฝังศพของพระองค์ในเดือนมกราคม ปี 2014 ราชวงศ์ร่วมสมัยกับราชวงศ์สิบห้าและสิบหกในช่วงระยะเวลาขั้นกลางที่สอง ฟาโรห์อาจจะปรากฏในรายการพระนามแห่งตูรินซึ่งมีพระมหากษัตริย์สององค์ที่มีชื่อว่า "Weser ... re" (ชื่อนี้มีเพียงส่วนที่เก็บรักษาไว้เท่านั้น)
==สุสาน==

หลุมฝังศพของฟาโรห์เซเนบคาย (CS9) ถูกค้นพบในปี พ.ศ. 2557 โดย Josef W. Wegner จากมหาวิทยาลัยเพนซิลเวเนียและทีมนักโบราณคดีชาวอียิปต์ในภาคใต้ของอบีดอสประเทศอียิปต์ หลุมฝังศพสี่ห้องมีห้องฝังศพหินปูนตกแต่ง , แบกภาพของเทพธิดา Isis, Neith, Nephthys และ Selket ศพถูกค้นพบในโลงศพไม้ที่ฝังศพไว้ในสุสานหิน  หัวของกษัตริย์ครั้งหนึ่งเคยได้รับการตกแต่งด้วยหน้ากากมัมมี่ ข้อความที่บันทึกของฟาโรห์และเรียกเขาว่า "กษัตริย์แห่งสังคมและล่างอียิปต์วอเซอร์อิบเรลูกชายของเทพเร" แล้วชื่อของฟาโรห์เซเนบคายถูกจารึกไว้ภายในคาร์ทูธ บางส่วนของอุปกรณ์ที่ฝังศพเช่นไหคาโนปิกไม้ถูกนำมาจากสุสานที่มีอายุมากกว่า ส่วนที่เหลือของไหคาโนปิกถูกสลักไว้สำหรับฟาโรห์โซเบคโฮเทป
== อ้างอิง ==
ฟาโรห์
ฟาโรห์โซเบคโฮเตปที่ 8

ฟาโรห์เซเคมเร เซอูเซร์ตาวี โซเบคโฮเทป (Sekhemre Seusertawy Sobekhotep VIII) หรือเรียกว่า โซเบคโฮเทปที่ 8 อาจจะเป็นฟาโรห์องค์ที่สามในราชวงศ์ที่ 16 ผู้ครองราชย์เหนือทีบส์ในอียิปต์ตอนเหนือช่วงช่วงต่อระยะที่สอง อีกทางเลือกหนึ่ง พระองค์อาจเป็นฟาโรห์ในราชวงศ์ที่ 13 หรือ 17 ถ้าพระองค์เป็นฟาโรห์ในราชวงศ์ที่ 16 นั่นจะทำให้ฟาโรห์โซเบคโฮเทปครองราชย์ (ตามข้อมูลจากบันทึกพระนามแห่งตูริน) เป็นระยะเวลา 16 ปี เมื่อ 1650 ปีก่อนคริสตกาล ในช่วงเวลาของการบุกรุกของชาวฮิกซอสในอียิปต์
== ตำแหน่งตามลำดับเวลา ==
พบพระนามของฟาโรห์ในบรรทัดที่ 2 ของคอลัมน์ที่ 11 ของบันทึกพระนามแห่งตูรินอ่านว่า เซคเอม[...]เร และอ้างอิงตามที่นักอียิปต์วิทยา คิม รีฮอล์ต และดาร์เรล เบเกอร์ พระนามดังกล่าวน่าจะสื่อเป็นพระนาม เซคเอมเร เซอูเซร์ทาวี ซึ่งเป็นพระนามของฟาโรห์โซเบคโฮเทปที่ 8 หากการระบุนี้ถูกต้องจะทำให้พระองค์จะทรงครองราชย์เป็นระยะเวลา 16 ปีในฐานะฟาโรห์พระองค์ที่สามของราชวงศ์ที่สิบหกแห่งอียิปต์ และสิ่งนี้จะทำให้พระองค์เป็นผู้สืบทอดพระราชบัลลังก์โดยตรงของฟาโรห์ดเจฮูติ และเป็นผู้ปกครองก่อนหน้าของฟาโรห์เนเฟอร์โฮเทปที่ 3 ถึงแม้ว่ายังไม่ทราบความสัมพันธ์ระหว่างพระองค์กับฟาโรห์ทั้งสองพระองค์ก็ตาม ในการสร้างลำดับเหตุการณ์ของสมัยช่วงระหว่างกลางครั้งที่สองขึ้นใหม่นั้น รีฮอล์ตได้เสนอว่า ฟาโณห์โซเบคโฮเทปที่ 8 ทรงครองราชย์ตั้งแต่ 1645 ปีก่อนคริสตกาล จนถึง 1629 ปีก่อนคริสตกาล ไม่นานหลังจากที่ราชวงศ์ที่สิบห้าแห่งอียิปต์ ซึ่งเป็นชนชาวฮิกซอสได้เข้ายึดครองบริเวณดินดอนสามเหลี่ยมปากแม่น้ำไนล์และเมืองเมมฟิส ด้วยเหตุนี้จึงทำให้ราชวงศ์ที่สิบสามแห่งอียิปต์ล่มสลายลง
ในการศึกษาที่เก่ากว่าโดยนักอียิปต์วิทยา เยอร์เกน ฟอน เบ็คเคอราธ และลาบิบ ฮาบาชิ ระบุว่า ฟาโรห์โซเบคโฮเทปที่ 8 เป็นฟาโรห์แห่งราชวงศ์ที่สิบสามแห่งอียิปต์
== หลักฐานยืนยัน ==
หลักฐานยืนยันร่วมสมัยเพียงชิ้นเดียวของฟาโรห์โซเบคที่ 8 คือจารึกศิลาที่พบในประตูที่สามที่คาร์นัก จารึกดังกล่าวนี้ถูกใช้เป็นวัสดุก่อสร้างเพื่อเติมประตูเสาระหว่างการทำงานขยายศาสนสถานแห่งคาร์นักในช่วงรัชสมัยของฟาโรห์อเมนโฮเทปที่ 3 โดยในจารึกศิลาดังกล่าวได้ลงวันที่ในช่วงวันที่อยู่นอกเหนือเดือนปกติตามปฏิทินสุริยคติอียิปต์โบราณหรือห้าวันสุดท้ายของปีในปีที่สี่ของรัชสมัยของฟาโรห์โซเบคโฮเทปที่ 8 และอธิบายถึงทัศนคติของพระองค์ที่วิหาร ซึ่งอาจจะเป็นศาสนสถานแห่งคาร์นัก ในช่วงน้ำท่วมใหญ่ของแม่น้ำไนล์:
ตามที่นักอียิปต์วิทยา จอห์น เบนส์ ผู้ซึ่งศึกษารายละเอียดเกี่ยวกับจารึกศิลาดังกล่าว ได้กล่าวว่า การเสด็จพระราชดำเนินไปยังพระศาสนวิหารขณะที่น้ำท่วมนั้น กษัตริย์ได้จำลองตำนานปรัมปราอียิปต์โบราณเกี่ยวกับการสร้างโลกอีกครั้ง โดยเลียนแบบการกระทำของเทพเจ้าผู้สร้าง พระนามว่า อามุน-รา ซึ่งรูปสัญลักษณ์ของจารึกศิลานั้นเชื่อมโยงกับฟาโรห์ โดยทรงสั่งน้ำให้ลดระดับลงจากภูเขาในยุคแรกเริ่ม
== อ้างอิง ==
ฟาโรห์ยุคราชวงศ์ที่สิบหก
ฟาโรห์เนเฟอร์โฮเตปที่ 3

เซคเอมเร สอังค์ทาวี เนเฟอร์โฮเทปที่ 3 อิย์เคอร์โนเฟรต (Neferhotep III) หรือเรียกว่า เนเฟอร์โฮเทปที่ 3 เป็นฟาโรห์แห่งอียิปต์โบราณพระองค์ที่สามหรือสี่จากราชวงศ์ที่สิบหก โดยพระองค์ทรงขึ้นครองพระราชบัลลังก์ต่อจากฟาโรห์โซเบคโฮเทปที่ 8 ตามที่นักไอยคุปต์วิทยา คิม ริโฮลต์และดาร์เรลล์ เบเกอร์ ระบุไว้ ในบันทึกพระนามแห่งตูรินได้ระบุระยะเวลาการครองราชย์ของพระองค์อยู่ที่ 1 ปี และปรากฏหลักฐานยืนยันที่เกี่ยวข้องกับพระองค์เป็นหลักเพียงชิ้นเดียว คือ จารึกศิลาจากเมืองธีบส์ ในการศึกษาที่มีเก่ากว่าของเยอร์เกน ฟอน เบ็คเคอราธ ได้ระบุให้พระองค์อยู่ในช่วงสิ้นสุดของราชวงศ์ที่สิบสามแห่งอียิปต์
== พระราชอาณาเขตในการปกครอง ==
ในจารึกศิลาที่ได้รับความเสียหายอย่างหนัก (Cairo JE 59635 [CG 20799]) ฟาโรห์เนเฟอร์โฮเทปที่ 3 ทรงเรียกเมืองธีบส์ว่า "เมืองของข้าพเจ้า" และยกย่องพระองค์เองว่าเป็น "ผู้ทรงนำทางแห่งชัยชนะของธีบส์" โดยรีฮอล์ตเข้าใจการเน้นเกี่ยวกับเมืองธีบส์ของพระองค์นั้น แสดงให้เห็นว่า พระองค์ทรงปกครองและมีอำนาจครอบคลุมบริเวณธีบส์แต่เพียงผู้เดียว นอกจากนี้ เบเกอร์ยังชี้ให้เห็นถึงการขาดหลักฐานยืนยันร่วมสมัยทั้งหมดของเหล่าฟาโรห์แห่งราชวงศ์ที่สิบหก (ยกเว้นฟาโรห์เบบิอังค์ และฟาโรห์เนบิไรรอที่ 1) นอกหุบเขาแม่น้ำไนล์ที่ทอดยาว 200 กิโลเมตร ซึ่งประกอบไปด้วยเมืองธีบส์นับตั้งแต่เมืองฮู ซึ่งอยู่ทางเหนือ จรดเมืองเอ็ดฟู ซึ่งอยู่ทางใต้ การที่ฟาโรห์เนเฟอร์โฮเทปที่ 3 ทรงปกครองมากกว่าบริเวณธีบส์เดิมเล็กน้อยนั้นได้รับการเสริมความแข็งแกร่งยิ่งขึ้นโดยปรากฏตามจารึกศิลของผู้สืบทอดพระราชบลลังก์ของพระองค์นามว่า ฟาโรห์เซอังค์เอนเร เมนทูโฮเทปิ ซึ่งพระองค์ไว้กล่าวว่า "ข้าพเจ้าคือฟาโรห์ในเมืองธีบส์ นี่คือเมืองของข้าพเจ้า"
== เหตุการณ์ภายในรัชสมัย ==
ในจารึกศิลาของดังกล่าว ฟาโรห์เนเฟอร์โฮเทปที่ 3 ทรงเน้นบทบาทของพระองค์ในฐานะผู้จัดหาอาหารให้กับประชาชนของพระองค์โดยระบุว่า "พระองค์ ผู้ทรงหล่อเลี้ยงเมืองของพระองค์ให้รอดพ้นจากการกันดารอาหาร" พร้อมกับพระนาม "เซคเอมเร สอังค์ทาวี พลานุภาพแห่งเทพรา พระองค์ ผู้ทรงหล่อเลี้ยงสองดินแดน" แสดงให้เห็นว่าเป็นสัญญาณที่ชัดเจนว่าบริเวณอียิปต์บนต้องทนทุกข์ทรมานจากความอดอยากในสมัยช่วงปลายราชวงศ์ที่สิบหก และฟาโรห์อีกพระองค์หนึ่งในช่วงเวลาดังกล่าว คือ ฟาโรห์เซนุสเรตที่ 4 ก็ทรงออกพระนามที่มีลักษณะคล้ายกับพระนามของพระองค์เช่นกัน
ฟาโรห์เนเฟอร์โฮเทปที่ 3 ทรงต้องเข้าไปพัวพันกับสงครามป้องกันจากการรุกรานของราชวงศ์ที่สิบห้าของชนชาวฮิกซอส ซึ่งท้ายที่สุดก็สามารถเข้ายึดครองเมืองธีบส์ของราชวงศ์ที่สิบหกในเวลาต่อมา โดยพระองค์ทรงยกย่องพระองค์เองในจารึกศิลาว่า "พระองค์ ผู้ซึ่งยกเมืองของพระองค์ขึ้น จากการจมอยู่ในความขัดแย้งกับชาวต่างชาติ" และเชื่อกันว่าในจารึกศิลาดังกล่าวมีการกล่าวถึงมงกุฎเคเพรส ซึ่งเป็นการกล่าวถึงมงกุฏดังกล่าวครั้งแรกๆ ในประวัติศาสตร์ โดยพระองค์ทรงได้รับการกล่าวขานว่า "ทรงประดับด้วยมงกุฏเคเพรส ภาพที่มีพระชนม์ชีพของเทพรา เจ้าแห่งความหวาดกลัว" ด้วยเหตุผลที่ยากจะเข้าใจจารึกศิลา ฟาโรห์เนเฟอร์โฮเทปที่ 3 ยังทรงถูกกล่าวถึงโดยฉายาว่า อิย์เคอร์โนเฟรต ที่จารึกไว้ในคาร์ทูธ:ภายหลังจากรัชสมัยอันสั้นของพระองค์แล้ว ฟาโรห์เซอังค์เอนเร เมนทูโฮเทปิ ก็ทรงขึ้นครองพระราชบัลลังก์ต่อจากพระองค์เป็นระยะเวลาสั้นเช่นกัน
== อ้างอิง ==
ฟาโรห์ยุคราชวงศ์ที่สิบหก
ฟาโรห์เซอังค์เอนเร เมนทูโฮเทปิ

เซอังค์เอนเร เมนทูโฮเทปิ (Seankhenre Mentuhotepi) เป็นฟาโรห์แห่งอียิปต์โบราณในสมัยช่วงระหว่างกลางครั้งที่สอง ตามข้อสันนิษฐานของนักไอยคุปต์วิทยา คิม รีฮอล์ต และดาร์เรล เบเกอร์ พระองค์เป็นฟาโรห์พระองค์ที่ห้าแห่งราชวงศ์ที่สิบหกที่มีอำนาจครอบคลุมพื้นที่ธีบส์ในอียิปต์บน หรืออีกข้อสันนิษฐานหนึ่ง โดยเยอร์เกน ฟอน เบ็คเคอราธได้มองว่าพระองค์เป็นฟาโรห์พระองค์ที่ห้าแห่งราชวงศ์ที่สิบเจ็ด
== หลักฐานยืนยัน ==
ปรากฏหลักฐานยืนยันที่เกี่ยวข้องกับฟาโรห์เมนทูโฮเทปิ คือ จารึกศิลจากคาร์นัก และตราประทับแมลงสคารับที่ไม่ทราบที่มา ซึ่งปรากฏพระนามครองพระราชบัลลังก์ที่สามารถอ่านได้หลากหลาย เช่น เซวาเอนเร, เซวัดจ์เอนเร และเซอังค์เอนเร นอกจากนี้ ค้นพบสฟิงซ์สลักหินปูนของฟาโรห์เมนทูโฮเทปิจำนวนสองชิ้น ซึ่งถูกค้นพบในปี ค.ศ. 1924 ในซากปรักหักพังของศาสนวิหารแห่งฮอรัสในเอ็ฎฟู โดยชิ้นหนึ่งปรากฏพระนาม เซอังค์เอนเร และอีกชิ้นหนึ่งปรากฏพระนาม เมนทูโฮเทปิ และพระนามของฟาโรห์เมนทูโฮเทปิปรากฏอยู่ในบันทึกพระนามแห่งตูรินในพระนาม เซอังค์เอนเร
== พระนาม ==
การระบุตัวตนของฟาโรห์เมนทูโฮเทปิมีการพัฒนาในช่วงหลายปีที่ผ่านมา โดยที่เยอร์เกน ฟอน เบ็คเคอราธ ได้ระบุว่า พระองค์เป็นฟาโรห์จากราชวงศ์ที่สิบเจ็ดในพระนาม เมนทูโฮเทปที่ 7 และวอล์ฟกัง เฮล์ก ได้ระบุว่าทรงพระนาม เมนทูโฮเทปที่ 6 แทน ส่วนการตีความใหม่ของบันทึกพระนามแห่งตูรินโดยรีฮอล์ต โดยให้พระองค์มีพระนามว่า เซอังค์เอนเร เมนทูโฮเทปิ
== เหตุการณ์ภายในรัชสมัย ==
หากการระบุตัวตนของฟาโรห์เมนทูโฮเทปิตามการตีความบันทึกพระนามแห่งตูรินใหม่ของรีฮอล์ตนั้นถูกต้อง มันจะทำให้พระองค์ทรงขึ้นครองราชย์ต่อมาจากฟาโรห์เซคเอมเร สอังค์ทาวี เนเฟอร์โฮเทปที่ 3 และทรงครองราชย์เป็นระยะเวลาเพียงแค่ 1 ปี รัชสมัยอันสั้น ๆ ของฟาโรห์เมนทูโฮเทปินั้น อาจจะมีการเกิดความขัดแย้งอย่างต่อเนื่องกับราชอาณาจักรชาวฮิกซอส ซึ่งปกครองโดยของราชวงศ์ที่สิบห้าแห่งอียิปต์ โดยในช่วงเวลาดังกล่าวนั้นราชวงศ์ที่สิบหกตกอยู่ในตำแหน่งที่อ่อนแอลงและปกครองมากกว่าอาณาเขตเมืองธีบส์เล็กน้อย ในจารึกศิลาของพระองค์จาก ศาสนวิหารแห่งคาร์นัก พระองค์ได้ทรงกล่าวอย่างเน้นย้ำว่า: "ข้าพเจ้าเป็นฟาโรห์ในธีบส์ นี่คือเมืองของข้าพเจ้า" และเรียกเมืองธีบส์ว่า "นายหญิงแห่งแผ่นดินทั้งปวง นครแห่งชัยชนะ" พระองค์ทรงพูดถึงการขับไล่กลับไปยัง "ดินแดนต่างประเทศ" อาจเป็นคำสละสลวยสำหรับชาวฮิกซอสหรือสำหรับชาวนิวเบีย อำนาจทางทหารของฟาโรห์เมนทูโฮเทปิถูกเน้นย้ำ โดยฟาโรห์ทรงเปรียบพระองค์เองได้กับเทพีเซคเมตที่สังหารศัตรูด้วยลมปราณแห่งเพลิง ต่อมาฟาโรห์เนบิไรรอที่ 1 ได้ทรงขึ้นมาครองราชย์ต่อจากพระองค์ โดยปกครองเหนืออาณาเขตอียิปต์บนนานกว่า 25 ปี
== อ้างอิง ==
ฟาโรห์ยุคราชวงศ์ที่สิบหก
ฟาโรห์ยุคราชวงศ์ที่สิบเจ็ด
ฟาโรห์เซเมนเร

เซเมนเร (หรือเรียกอย่างอื่นว่า สเมนเร หรือ เซเมนเอนเร)  เป็นฟาโรห์แห่งอาณาจักรอียิปต์โบราณจากราชวงศ์ที่สิบหก ซึ่งปกครองอยู่ที่เมืองธีบส์ในสมัยช่วงระหว่างกลางครั้งที่ 2 และเป็นผู้สืบทอดพระราชบัลลังก์ต่อจากฟาโรห์เนบอิร์อาวที่ 2 ผู้ซึ่งมีความคลุมเครืออย่างมาก พระองค์ทรงครองราชย์ระหว่าง 1601 ถึง 1600 ปีก่อนคริสตกาล (คิม ริโฮลต์) หรือในช่วง 1580 ปีก่อนคริสตกาล (เดตเลฟ ฟรังเคอ) หรือพระองค์เป็นฟาโรห์จากราชวงศ์ที่สิบหก (รีฮอล์ต) หรือราชวงศ์ที่สิบเจ็ดแห่งอียิปต์ (ฟรังเคอ)
ปรากฏเพียงแค่พระนามครองพระราชบัลลังก์ของพระองค์เท่านั้น โดยสลักอยู่บนหัวขวานทองสัมฤทธิ์ที่ไม่ทราบที่มา ปัจจุบันอยู่ในพิพิธภัณฑ์เพตรี กรุงลอนดอน (UC30079) พระนามของพระองค์อาจจะปรากฏอยู่ในบันทึกพระนามแห่งตูริน (คอลัมน์ที่ 11 บรรทัดที่ 7) ด้วย
หลังจากพระองค์เสด็จสวรรคตก็มีผู้สืบทอดตำแหน่งโดยฟาโรห์เซยูเซอร์เอนเร เบบิอังค์ ที่ทิ้งร่องรอยของการโครงการการสร้างต่างๆ และขุดเหมืองแร่ในรัชสมัยของพระองค์มากกว่าฟาโรห์พระองค์อื่นในราชวงศ์ที่สิบหก ยกเว้นฟาโรห์ดเจฮูติ
== อ้างอิง ==
ฟาโรห์ยุคราชวงศ์ที่สิบหก
ฟาโรห์เบบิอังค์

ฟาโรห์เซยูเซอร์เอนเร เบบิอังค์ เป็นฟาโรห์ชาวพื้นเมืองแห่งอียิปต์โบราณจากราชวงศ์ที่สิบหก พระองค์ปกครองอียิปต์ในสมัยช่วงระหว่างกลางที่สอง ตามความคิดเห็นของคิม ริโฮลต์ที่ว่าพระองค์เป็นผู้ที่ขึ้นมาครองราชบัลลังก์ต่อจากฟาโรห์เซเมนเร พระองค์ทรงครองราชย์เป็นระยะเวลา 12 ปี ตามที่ระบุไว้ในบันทึกพระนามแห่งตูริน (คอลัมน์ที่ 11 บรรทัดที่ 8)
ฟาโรห์เซเคมเร เชดวาสต์ หรือฟาโรห์เปปิที่ 3 อาจจะเป็นผู้ที่สืบทอดพระราชบัลลังก์ต่อจากพระองค์
== หลักฐานยืนยัน ==
พระองค์เป็นที่ทราบกันโดยหลักมาจากจารึกศิลา ที่พบในเฌเบล เซอิต ซึ่งได้ยืนยันถึงกิจกรรมการทำเหมืองที่ดำเนินการในบริเวณนี้โดยทะเลแดงในรัชสมัยของพระองค์ และหลงเหลือพระนามของพระองค์ เซยูเซอร์เอนเร และพระนาม เบบิอังค์ ไว้ จารึกศิลาได้บันทึกพระราชกรณียกิจของฟาโรห์พระองค์นี้ในเหมืองกาเลนาของเฌเบล เซอิต พระองค์ยังเป็นทราบว่าทรงโปรดให้สร้างขยายวิหารในเมดามุดอีกด้วย พระนาม เบบิอังค์ ยังปรากฏอยู่บนกริชทองสัมฤทธิ์ที่พบในนากอดะห์ และปัจจุบันอยู่ในพิพิธภัณฑ์บริติช รหัสหมายเลข BM EA 66062
== อ้างอิง ==
ฟาโรห์ยุคราชวงศ์ที่สิบหก
คนทะลุโลก (ภาพยนตร์ พ.ศ. 2533)

คนทะลุโลก (Total Recall) เป็นภาพยนตร์แอกชันแนวบันเทิงคดีวิทยาศาสตร์จากประเทศสหรัฐอเมริกา ออกฉายเมื่อ พ.ศ. 2533 กำกับโดย Paul Verhoeven นำแสดงโดย Arnold Schwarzenegger, Rachel Ticotin, Sharon Stone, Ronny Cox, และ Michael Ironside ดัดแปลงจากเรื่องสั้นโดย Philip K. Dick เรื่อง We Can Remember It for You Wholesale เล่าเรื่องของคนงานก่อสร้างคนหนึ่งซึ่งถูกรบกวนโดยความฝันเกี่ยวกับดาวอังคารและหญิงสาวลึกลับ เขียนบทโดย Ronald Shusett, Dan O'Bannon, Jon Povill, และ Gary Goldman ได้รับรางวัลออสการ์สาขาเทคนิกพิเศษ
=คนทะลุโลก (ภาพยนตร์ พ.ศ. 2555)=
ดูเพิ่มเติม: คนทะลุโลก (ภาพยนตร์ พ.ศ. 2555)
ภาพยนตร์ที่ออกฉายในปี พ.ศ. 2533
ภาพยนตร์ที่มีฉากในอนาคต